JARning Keyptaun shahri yaqinidagi o‘q-dori omborida portlash yuz berdi. Bu haqda News24 portali xabar berdi. Qutqaruvchilarning ma’lumotlariga ko‘ra, voqea mahalliy vaqt bilan soat 16.00 atrofida Denel mudofaa-sanoati kompaniyasi korxonasida sodir bo‘lgan. Portlash oqibatida 8 kishi halok bo‘lgani, yana bir necha kishi bedarak yo‘qolgani ma’lum qilingan. Keyptaunning favqulodda vaziyatlar xizmati vakili Teo Leyn portlash sababi hozircha noma’lumligini aytgan.